Source: http://www.muszakiforum.hu/33/86-a-serult-munkavallalo-indokolt-koltseg-cimen-igenyt-tamaszthat-az-allapotanak-megfelelo-szemelygepkocsira-ezt-nem-koteles-a-karteritesi-jaradekbol-megvasarolnia-uniqueidRCViWTptZHK7UOPEgn4QjPi4zESeTU9rpLpGVMy1prA/?uri_view_type=4
Timestamp: 2017-04-23 08:01:38
Document Index: 34135953

Matched Legal Cases: ['bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ']

86. A sérült munkavállaló indokolt költség címén igényt támaszthat az állapotának megfelelő személygépkocsira, ezt nem köteles a kártérítési járadékból megvásárolnia | Környezetvédelem, munka- és tűzvédelem, műszaki információk - Műszakifórum.hu
86. A sérült munkavállaló indokolt költség címén igényt támaszthat az állapotának megfelelő személygépkocsira, ezt nem köteles a kártérítési járadékból megvásárolnia
2017.04.13, Nemeskey Károly, Forrás: Verlag Dashöfer (http://www.dashofer.hu)
személygépkocsira, ezt nem köteles a kártérítési járadékból megvásárolnia
A felperes keresetében kérte az alperesnél történt üzemi balesetéből eredő súlyos mozgáskorlátozottsága miatt személygépkocsi beszerzési költség megfizetését.
A munkaügyi bíróság a keresetnek helyt adva kötelezte az alperest forint megfizetésére. Az elsőfokú ítéleti tényállás szerint a felperes 1987-ben az alperesnél fennálló munkaviszonyában üzemi balesetet szenvedett és az alperes teljes kárfelelősségét a munkaügyi bíróság korábban megállapította.
A kártérítés iránti további perben a másodfokú bíróság az ítéletével kötelezte az alperest … forint személygépkocsi költség megfizetésére, amiből a felperes vásárolt is egy személygépkocsit. A jogerős ítélet felülvizsgálata során hozott határozatában a Legfelső Bíróság kifejtette, hogy a felperes baleset utáni állapotára figyelemmel a személygépkocsi beszerzése nem tekinthető indokolatlan és túlzott költekezésnek.
A felperes a keresetében arra hivatkozott, hogy a már 12 éves gépkocsi a műszaki állapota miatt nem képes a feladatát ellátni és a Megyei Közigazgatási Hivataltól kapott is … forint támogatást gépkocsi beszerzéséhez. A felperes egy új, automata sebváltós gépkocsi beszerzéséhez kérte a támogatáson felüli összeget kártérítésként megítélni, amit a munkaügyi bíróság a Mt. 174-176. §-ai alapján megalapozottnak ítélt azzal az indokkal, hogy a felperes a súlyos mozgáskorlátozottsága miatt a mindennapi életvitelhez alappal tarthatott igényt az új gépkocsira. Az alperes fellebbezése alapján eljáró másodfokú bíróság ítéletével az elsőfokú bíróság ítéletét -annak indokait elfogadva- helybenhagyta.
Elfelejtette a jelszavát?RegisztrációBeállítás kezdőlapnak Témakörök
Nagyon rosszul járnak a jelzáloghitelesek
A tűzvédelmi feladatok végrehajtására kötelezettek köre és kötelezettségeik
Kötelező fogyasztóvédelmi feliratok az üzletben - mikor bírságolhat a fogyasztóvédelmi hatóság?